ዝብል ውሳነ ሂቦምሉ ንህዝቢ ግልጺ ምስ ዝገብሩ'ዩ" ኢሎም ይኣምኑ። ብኻልእ ወገን፡ ሕዚ ኣብታ ሃገር ዘለው ጸገማት መን ተሓታተቲ ይኹን ዝብል'ዩ። ህወሓት ኣብታ ሃገር ንዝፍጠሩ ዘለው ጸገማት ኣመራርሓ ኢህወደግ ተሓታቲ'ዩ ምባሉ፡ ኣብቲ ኣኼባ ናብ ክትዕ ከእቱ ከም ዝኽእል ዘልዓሉ ኣቶ ሙሉጌታ ኣረጋዊ፡ ሕዚ ዘሎ ኣመራርሓ እንትምረጽ ኣመራርሓ ህወሓት'ውን ምንባሮም ይጠቕሱ። ስለ ዝኾነ ናይ ኢህወደግ ውድቀት፡ ናይ ህወሓት'ውን'ዩ ይብሉ። "ኣብ ካሊእ ቦታ ከይደ እንተዝመውት..." ዶ/ር ኣብዪ ኣሕመድ ''እቲ ሓድሽ ስርዓት ኦህዴድን ብኣዴንን እዮም ዝዝዉርዎ ዘለዉ'' ከም ኣረኣእያ ኣቶ ሙሉጌታ፡ "እቶም ውድባት ዝሓዙዎ ኣንፈት ሓደ ነቲ ሓደ ምኽሳስ'ዩ። ከም ኢህወደግ ሓደ ኮይንና ብሓደ መምርሒ ንክንመሓደር ኣብ ቅድሚ ህዝቢ ኢትዮጵያ ቓል እንኣትወሉ ውሳነ ክነሕልፍ ኣለና ዝብሉ ኣይኮኑን። ካልእ ተሪፉ ኣብ ክልሰስ-ሓሳብ'ኳ ኣፈላላይ ዘለዎም ውድባት'ዮም"። ኢህወደግ ዘለዎ ኣፈላላይ ኣብ ሓንቲ ኣኼባ ፈቲሑ ሓደ ናብ ዝገብሮ ስምምዕ ክመጽእ እዩ ኢሎም ትጽቢት ከም ዘይገብሩን፡ "ከምዚ ኢልካ ምሕሳብ ተኣምር ከም ምጽባይ'ዩ"ን ኢሎም። ኣቶ ቹቹ አለባቸው'ውን እንተኾነ፡ ሓድሽ ነገር ክመጽእ'ዩ ኢሎም ኣይጽበዩን። "እታ ሃገር ናብ ዝኸፍአ ደረጃ ትኸይድ ስለ ዘላ፡ ኣብቲ ውህደት ይሰማምዑ ኣይሰማምዑ፡ ናብ ሓደ ምምጻእ ዝብል ጉዳይ ትኹረት ክህቡዎ ይኾኑ'ዮም። እዚ ድማ እቲ ናይ ዓሌት ፖለቲካ ንሂሩ'ዩ ዝብል ድምዳመ ስለ ዘሎ፡ ጥንኩር መትከል ክወስዱ'ዮም" ብምባል ብኣብላጫ ድምጺ ኣብ ሓደ ውሳነ ክበጽሑ ከም ዝኽእሉ ይግምቱ። ሓድሽ መሪሕነት ናብ ስልጣን ምስ መጽአ ብዙሕ አወንታዊ ለውጢ ምምጽኡ ዝዛረቡ ኣቶ ቹቹ፡ "ኢህወደግ ግን ተዳኺሙ'ዩ" ይብሉ። ኣብ እዋን ለውጢ ማእኸላይ መንግስቲ ሕጊ ናይ ምኽባር ዓቕሙ ምድኻሙን እቲ ኣመራርሓ ናብ ዝደለዮ ኣንፈት ከይኸይድ ከም ዝዓገቶን ብምልዓል፡ ኣብ ዙርያ ኣዲስ ኣበባ ዝተወስደ ቅዋም፣ ኣወሃህባ ሹመትን ካልኦትን ተደሚሮም፡ "እቲ ህዝቢ፡ 'ካብ ህወሓት ዝገደደ እምበር ዝሓሸ ኣይመጽአን' ናብ ዝብል ተስፋ ናይ ምቑራጽ ሃዋህዉ ወሲዱዎ'ዩ" ይብሉ ኣቶ ቹቹ። ጉዕዞ ኣብዪ ኣሕመድ ኣብ ቀራና-መንገዲ?
